Kort før klokken 20 mandag aften var uheldet ude på E45 Frederikshavnmotorvejen i sydgående retning - fra Sæby mod Nørresundby. En glat vejbane var skyld i, at en lastbil og to personbiler stødte sammen under en overhaling. Ifølge Nordjyllands Politi er der ingen tilskadekomne ved uheldet. Uheldet betyder, at motorvejen mellem afkørsel 14 (Flauenskjold) og afkørsel 15 (Jyske Ås) er spærret, så oprydningsarbejdet kan finde sted. Al trafik ledes i stedet af ved afkørsel 14. Ifølge TV2 Nords oplysninger er der tilkaldt hjælp til de uheldsramte bilister, og oprydningsarbejdet er i fuld gang. Men Vejdirektoratet forventer tidligst, at arbejdet er overstået klokken 20.45 - og først herefter kan E45-motorvejen genåbnes.

Referat:
Oprydningsarbejdet efter et uheld har spærret motorvejen mellem afkørsel 14 og 15. Al trafik ledes af ved afkørsel 14.